
                                             ПРОГРАМА ЗА ПРЕВЕНЦИЯ НА 
                                     РАННОТО НАПУСКАНЕ НА УЧИЛИЩЕ 
                     /За превенция на отпадането от училище/за учебната 2026/2027 

Програмата за превенция на ранното напускане на училище е приета с Решение № 10/09.09.2026г. , взето с Протокол № 10/09.09.2026г.   от заседание на Педагогическия съвет и е утвърден със Заповед №  249/ 10.09.2026г. на директора. 
Настоящата програма конкретизира заложените политики, мерки и дейности в Стратегията за ограничаване на отпадането от училище и намаляване дела на преждевременно напусналите образователната система в област - съобразно спецификата и конкретните условия в Основно училище "Георги Бенковски" 
Програмата за превенция на ранното напускане на училище е част от училищната политика във връзка с прилагане на Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, приет с ПМС № 100 от 08.06.2018 г., както и в други национални, областни, общински и училищни политики с такава насоченост. 

I. ИДЕНТИФИКАЦИЯ НА ПРОБЛЕМА 
1. Анализ на състоянието 
Отпадането от училище и/или преждевременното напускане на образователната система е институционален, социален, а също и педагогически проблем, чието преодоляване е обект на целенасочена училищна политика. 
През учебната 2025/2026 година в Основно училище "Георги Бенковски" в дневна форма са обучавани 150  ученици. В училището няма ученици, които попадат в дефинираните по-долу групи: 
• преждевременно напуснали училище (съгласно Препоръка на Съвета на Европейския съюз от 28 юни 2011 г.) – лица между 18 и 24 години, които напускат системата на образование и обучение след завършване на основно или по-ниско образование и които не участват в никаква форма на образование или обучение; 
• отпаднали от училище – ученици до 18-годишна възраст, отписани от училище преди завършване на последния гимназиален клас, ако същите на са записани в друго училище. 
За периода на предходната учебна година учениците са допуснали отсъствия, както следва:


	Учебна година 
	Общ брой отсъствия по уважителни причини 
	Общ брой отсъствия по неуважителни причини 

	2025/2026
	5156
	39




При ежеседмичните проверки на документите за извиняване на отсъствията, както и в резултат на множество разговори с ученици с отсъствия училищният екип констатира, че: 
Извинените отсъствия са направени по следните причини: 
1.1. здравословни, за които са представени съответните медицински документи; 
1.2. семейни, удостоверени със заявление от родител/настойник; 
1.3. за участие в извънкласни и извънучилищни дейности съгласно годишния план на училището и получени покани за включване в такива мероприятия. 
2. Най-много отсъствия имат ученици в прогимназиален етап и учениците от IV  клас. 
3. Сред основните причини за натрупване на не извинени отсъствия се открояват, както следва: 
3.1. Нежелание на ученика да учи: по-голямата част от отсъстващите ученици имат трудности в усвояването на учебния материал,  ниска мотивация и са под влияние на външни фактори. 
3.2. Липса на родителски контрол: Родителите в повечето случаи неглижират необходимостта от обучение и резултатите от него.   
3.3. Наличие на социални фактори: -
3.4. Липса на ефективни санкции за родители, чиито деца не посещават редовно училище. 
3.5. Неефективни санкции на ученици: Наложените санкции не са достатъчно ефективни, при липсата на родителска ангажираност. Дори при наложени глоби по реда на чл. 347 от ЗПУО от страна на общинската администрация, в голямата им част те са несъбираеми и не постигат търсения ефект. 
Поради  безпроблемно осигуряване на медицински документи за извиняване на отсъствия и то със съдействието на родители и/или медицински работници, което обезсмисля полаганите от училището усилия за намаляване на отсъствията. 
Като тенденция през учебните години се забелязва намаляване общия брой на извинените и не извинените отсъствия и на средния брой отсъствия на един ученик, което доказва ефикасността на системните и целенасочени действия и предприети мерки от страна на училището при изпълнението на училищната програма за намаляване на отсъствията от училище.  

2. Предприети мерки от училището по превенция и ограничаване на отпадането: 
В Основно училище "Георги Бенковски" се изпълнява програма и се предприемат мерки за задържане в училище и на група ученици, които поради липса на интерес или ниска мотивация не посещават редовно учебните занятия, имат пропуски в знанията си, допускат не извинени отсъствия или търсят начини за неправомерно извиняване на отсъствията си. При тези ученици се наблюдават негативни прояви по отношение на дисциплината и междуличностното общуване в училище. 
Обект на специално внимание са учениците, при които се наблюдава липса на родителски контрол, немотивирани са и са с нисък социален и образователен статус, които през предходната учебна година са допускали повече от 5 не извинени отсъствия (….. ученици), както и такива с подобни проблеми през настоящата година (… ученици). Въпреки съдействието от страна на институции (като отделите за „Закрила на детето“ към Дирекции „Социално подпомагане“ –Тетевен, МКБППМН –  Тетевен) спрямо някои ученици е постигнат успех с променлив характер. 
В изпълнение на училищната програма от страна на училището са предприети мерки, както следва: 
1. Административни мерки и работа с институциите за превенция на отпадането: 
1.1. Отразяване на движението на учениците, проследяване на преместването, писма от/до приемащите училища и общини по местата на преместване на учениците. 
1.2. Наложени санкции от ПС за не извинени отсъствия. 
1.3. Подаване на информация за ученици, допуснали повече от 5 отсъствия по неуважителни причини. 
1.4. Търсене на съдействие от кмета за установяване на контакт с родителите по местоживеене и обсъждане на мерки и действия за коригиране поведението на ученика. 
1.5. Контрол на редовността на воденето и отчитането на отсъствията на учениците от учители и класни ръководители, коректно отразяване на отсъствията на учениците в училищната документация с проверки. 
2. Възпитателни мерки за превенция на отпадането. 
2.1. Работа с учениците 
2.1.1. Изготвяне на индивидуална оценка на учениците в риск от отпадане и своевременно включване в училищния регистър на застрашените от отпадане ученици. 
2.1.2. Предприемане на индивидуални мерки и дейности за превенция на ученици в риск на ниво училище. 
2.1.3. Включване в дейности на училищния ученически съвет и създаване на подкрепяща среда – организиране на ученически пространства, забавни музикални междучасия, гледане и обсъждане на филми с учебно-възпитателна цел, провеждане на занятия по подхода „връстници обучават връстници“ и др. 
2.1.4. Паралелкови дейности и изяви за превенция на отпадане и работа с деца в риск съгласно плановете на класните ръководители. 
2.1.5. Индивидуална и допълнителна работа с учениците с отсъствия – консултации, беседи, възлагане на персонални задачи, стимулиране на положителни постъпки и изяви. 
2.1.6. Включване на учениците в риск от отпадане в извънкласни и извънучилищни дейности – участие в училищни празници, организиране на спортни празници и състезания, екскурзии, участие в патриотичната програма на Община  Тетевен, съвместни инициативи с Регионална библиотека  Тетевен и др. 
2.1.7. Установяване на диалог училище – институции, имащи отношение към проблема и провеждане на съвместни инициативи с МКБППМН, инспектори от ДПС-МВР. 
2.2. Работа с родителите 
2.2.1. Запознаване на родителите с нормативните актове и училищни документи (ПДУ, мерки и др.), засягащи техните задължения и отговорности, както и дейности по превенция на ранното напускане на училище. 
2.2.2. Прилагане на нови подходи в работата с родителите – алтернативни родителски срещи, активно включване в общи дейности, родителите-партньори на училището. 
2.2.3. Индивидуална работа с родители на застрашени от отпадане деца. 
2.3. Работа с педагогически специалисти и непедагогически персонал: 
2.3.1. Изготвени училищни документи, насочени към подобряване на организационно-административната култура на длъжностните лица (Инструкция за организиране дейността на класните ръководители в часовете за консултиране на родители и ученици и водене на училищната документация, Инструкция за водене на дневник на паралелка  I– VІІ клас, образци на писма до родители и институции, система за формално общуване с родители, Механизъм за контрол на редовното и точното отразяване на отсъствията на учениците в училищната документация и др.). 

В резултат на изпълнението на програмата през учебната 2025/2026 година може да се направят следните изводи: 
1. Прилаганите мерки са оказали очакваното възпитателно въздействие и броят на допуснатите отсъствия, както и учениците, носители на отсъствия, е значително по-малък в сравнение с предходните години. 
2. Повишила се е организационно-административната култура на учителите и класните ръководители по отношение на регистрирането и отчитането на отсъствията на учениците. 

II. ЦЕЛИ НА ПРОГРАМАТА 

1. Ограничаване отпадането от училище и намаляване дела на преждевременно напусналите образователната система чрез провеждане на целенасочена и ефективна училищна политика и координирани действия и мерки. 
2. Осигуряване на институционална подкрепяща среда спрямо ученици в риск от отпадане чрез създаване на положителни нагласи към образователния процес, изграждане на мотивация за посещение на училище и участие в живота на училищната общност. 

III. ОЧАКВАНИ РЕЗУЛТАТИ 

1. Недопускане на ученици, отпаднали от училище или преждевременно напуснали образователната система. 
2. Създадени условия и повишена мотивация за посещение на училище. 
3. Подобряване на учебните резултати и осигуряване на своевременна и адекватна образователна подкрепа за развитието на учениците, включително на ученици от уязвими групи. 

IV. МЕРКИ И ПОЛИТИКИ ЗА ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА 

	Дейности за реализиране на мерките и политиките 
	Изпълнител/и 
	Срок 

	1. ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА 

	1.1. Изготвяне на анализ и оценка на досегашната училищна програма за превенция на отпадането и намаляване на отсъствията от училище. 
	Директор 
	м. 09.

	1.2. Приемане на политики и мерки за превенция на отпадането от училище в съответствие с Областната стратегия за ограничаване на отпадането от училище и намаляване дела на преждевременно напусналите образователната система в област Ловеч. 
	Директор 
	м. 09.

	1.3. Сформиране на училищни екипи за подкрепа на личностното развитие на ученици в риск съгласно разпоредбите на ЗПУО и Наредбата за приобщаващото образование. 
	Директор 
	м. 09.

	1.4. Прилагане на нови подходи в работата с родителите: 
- участие в дейността на обществения съвет; 
- алтернативни родителски срещи; 
- съвместни дейности – по паралелки; 
- индивидуална работа с родители на застрашени от отпадане деца. 
	Класни ръководители   пед. съветник
	постоянен

	1.5. Осъществяване на  дейности за превенция на отпадане и работа с ученици в риск и техните родители. 
	           Пед. съветник
	м. 09.

	1.6. Включване на учениците в риск от отпадане в специфични училищни дейности: 
- за изява на творческия им потенциал – училищни празници, състезания, конкурси и др.; 
- инициативи, насочени към гражданско, екологично, патриотично възпитание; 
- свободен достъп до училищна спортна база; 
- за кариерно ориентиране и консултиране; 
- за превенция на рисковете и здравословни житейски избори. 
	УКС/ пед. съветник
	постоянен

	1.7. Създаване на подкрепяща среда за учениците със специални образователни потребности (СОП) и условия за приобщаващо образование за ученици в риск от отпадане: 
- изготвяне на индивидуални учебни програми и планове за подкрепа за личностното развитие на учениците в риск и с ниска мотивация; 
- консултиране и допълнителна работа; 
- целенасочена подготовка за НВО и ДЗИ; 
- недопускане на прояви на агресия и тормоз. 
	Учители от училището и РЦ за подкрепа на процеса на приобщаващото образование 
	м. 09.  

	1.8. Повишаване обхвата на учениците, включени в ЦОУД и осигуряване на условия за ефективното ѝ провеждане. 
	Класни ръководители, учител в група 
	постоянен 

	1.9. Дейности на ученическия съвети в подкрепа на ученици в риск от отпадане вкл. и по подхода „Връстници обучават връстници“. 
	Педагогически съветник, ръководство на ученическия съвет
	м. 09.

	2. ИНСТИТУЦИОНАЛНИ ДЕЙНОСТИ 

	2.1. Повишаване на уменията на педагогическите специалисти за: 
- работа с ученици с различни обучителни затруднения; 
- работа с дигитални ресурси; 
- успешно взаимодействие между училището и семейството.
	Милчо Кючуков
Радина Андонова
	По график, съгласно плана за вътрешна квалификация

	2.2. Осигуряване на безплатен транспорт на всички пътуващи ученици до завършване на основно образование. (при необходимост)
	директор 
	постоянен 

	2.3.  Консултиране на учениците в риск и родителите им относно възможностите за продължаване на обучението
	Педагогически съветник
	постоянен  

	2.4. Ежемесечно подаване на информация в ИСРМ за ученици с 5 и повече не извинени отсъствия. 
	Класни ръководители
	постоянен  

	2.5. Ежемесечно подаване на информация за отсъствията на учениците чрез информационната система на МОН – модул „Отсъствия“. 
	         Директор 
	постоянен  

	2.6.Участие в дейността на екип/и за обхват във връзка с осигуряване редовното посещение на учебни занятия от страна на децата и учениците, подлежащи на задължително училищно образование 
	Екип за обхват
	постоянен

	2.7. Съвместни дейности с Обществения съвет: 
- провеждане на родителски срещи за запознаване със законовите разпоредби, права, задължения и отговорности на всяка от страните по изпълнение на държавната политика за ограничаване на отпадането от училище и намаляване дела на преждевременно напусналите образователната система. 
	Директор, Oбществен съвет 
	постоянен

	2.8. Контрол по спазване на задълженията на учителите по регистриране на отсъствията на учениците, посещаемостта на учебните часове и извънучебните дейности. 
	Директор 
	постоянен 

	2.9. Контрол по спазване на задълженията на класните ръководители за оформяне и отчитане на отсъствията на учениците. 
	Директор 
	постоянен

	2.10. Осигуряване на подкрепа на класни ръководители и учители в работата с ученици в риск: 
- консултации със специалисти и експерти от Д „СП“, МКБППМН, МВР-ДПС и др. 
	Педагогически съветник 
	постоянен  

	2.11. Извършване на своевременна оценка на риска от отпадане и адекватна реакция спрямо ученици, застрашени от отпадане. 
	Класни ръководители 
	постоянен

	2.12. Уведомяване на институциите (Община, МКБППМН, Дирекция „Социално подпомагане“) за прилагане на законови лостове по отношение на родителите, които не осигуряват присъствието на децата си в училище. 
	Директор
	постоянен  

	2.14. Работа с родителите, които не осигуряват присъствието на децата си в училище: 
- информиране и консултиране на родителите по изпълнение на задълженията за осигуряване присъствието на децата им в училище, отговорности и превенция; 
- сключване на споразумение между училището и родителите, в което се фиксират ангажиментите на страните по превенция на отпадането. 
	Пед. съветник
	постоянен


      V. ИНДИКАТОРИ ЗА ИЗПЪЛНЕНИЕ 
1. Намаляване на отсъствията по уважителни и неуважителни причини с  % в сравнение с предходната учебна година: 

1.1. брой отсъствия в края на срока/учебната година; 

1.2. брой санкционирани ученици за отсъствия; 

1.3. брой ученици с 5 и повече отсъствия по неуважителни причини; 

2. Подобряване на учебните постижения на застрашените ученици. 

3. Брой ученици в риск от отпадане, включени в училищни дейности. 

4. Брой родители, на които е оказана институционална подкрепа. 

VI. ФИНАНСИРАНЕ ИЗПЪЛНЕНИЕТО НА ПРОГРАМАТА 

1. От бюджета на училището. 

2. Целеви средства за осигуряване на: 

2.1. учебници на учениците от I – VII клас; 

3. От НП на МОН. 

4. Проекти. 

